१.पुराणिक सिद्धान्त: : जैसे ही स्कूल बंद होने वाले हों वैसे ही आप झोला उठाकर निकल लीजिये। जैसे बंटी और बबली निकल लिये थे। आप घर-घर जाकर सर्वे करिये। कालोनी में जाकर वहां बड़े बच्चों की कापियॊं की रद्दी खरीद लीजिये। केवल हिंदी की लीजिये। इसके बाद उनसे छांट-छांट कर निबन्ध पोस्ट करते जाइये। हर पोस्ट के पहले लिखना न भूलिये कि यह निबन्ध जिस छात्र की कापी से नकल किया गया है उसने परीक्षा में टाप किया था। कौन मार्कशीट लगानी है! ये भी कौन पूछता है कि उसने कहां से टाप किया था? ऊपर से, नीचे से या बीच से? टापर हमेशा टापर ही रहता है चाहे ऊपर से हो नीचे या बीच से। आलोक पुराणिक इस तरकीब का सबसे बेजा इस्तेमाल करते हैं इसलिये यह सिद्धान्त उन्हीं के नाम से बदनाम हो गया।